হোটেলে আগুনের জেরে আটক বহু! চলছে উদ্ধার কাজ

ওয়েব ডেস্ক: বড়বাজারে বিধ্বংসী আগুন! মেছুয়া ফলপট্টিতে ছয়তলা ঋতুরাজ হোটেলে রাত ৮ঃ১৫ নাগাদ আগুন লাগে বলে খবর। কালো ধোঁয়ায় ঢেকে যায় গোটা এলাকা। পরিস্থিতি নিয়ন্ত্রণে আনতে ঘটনাস্থলে উপস্থিত হয় দমকলের দশটি ইঞ্জিন।

জানলা ভেঙে, সিঁড়ি দিয়ে চলছে উদ্ধার কাজ। তবে আশঙ্কা করা হচ্ছে ৫ তলায় বহুজন আটকে রয়েছে। আগুনের লেলিহান শিখা প্রায় পুরো বিল্ডিংটাকেই গ্রাস করেছে, তাই ভিতর অবধি পৌঁছনো সম্ভব হচ্ছেনা। আশঙ্কা করা হচ্ছে পাঁচ তলাতে বাচ্চাও আটকে রয়েছে।

আরও পড়ুন: বড়বাজারে বিধ্বংসী আগুন! ঘটনাস্থলে মেয়র

তিন এবং চারতলা পর্যন্ত এখনও যতজন আটকে ছিল তাদের উদ্ধার করা সম্ভব হয়েছে। কিন্তু পাঁচ তলায় আটকদের উদ্ধার করা এখনও সম্ভব হয়নি। সেই প্রক্রিয়াই চলছে।

বদ্ধ জায়গায় আগুনের জেরে এখনো পর্যন্ত মৃতের সংখ্যা এক। তবে প্রশাসনিক আধিকারিকদের আশঙ্কা, মৃতের সংখ্যা বাড়তে পারে।

খবর পেয়ে ঘটনাস্থলে উপস্থিত হন পুরমন্ত্রী তথা কলকাতার মেয়র ফিরহাদ হাকিম। পরিস্থিতি যত তাড়াতাড়ি সম্ভব নিয়ন্ত্রণে আনার চেষ্টা করা হচ্ছে বলে জানান মেয়র। পাশাপাশি পরিস্থিতি নজরদারি করতে সেখানে উপস্থিত হন মন্ত্রী শশী পাঁজা।

জানা যাচ্ছে, মঙ্গলবার রাত ৮:১৫ নাগাদ আগুন লাগে বড়বাজারের ওই বিল্ডিংয়ে। কালো ধোঁয়ায় ঢেকে যায় গোটা এলাকা। পরিস্থিতি নিয়ন্ত্রণে আনার জন্য দমকল এবং পুলিশ যৌথভাবে কাজ চালাচ্ছে।

দেখুন অন্য খবর

Powered by youtube embed code and skip bo reglas